Om få timer skal nordjyske Lucy Mardou på scenen i finalen i X Factor.

En lang rejse med X Factor er ved vejs ende for Lucy Mardou fra Thy, der er finalist i X Factor. I aften skal hun på scenen og synge i tv showet for sidste gang i finalen. Forud for finalen har nogle af bookmakerne allerede sat Thylejrens Lucy Mardou som vinder, men lige godt om sangerinden vinder eller ej, så er det vigtigste for hende i fredagens finale, at hun kan nyde selve optrædenen. - Det er det vigtigt, at jeg kan mine ting til perfektion, så jeg også har overskud til at kunne nyde det, når jeg står på scenen, siger Lucy Mardou til Ritzau. Lucy Mardou kan blive den første nordjyske vinder af X Factor, som er i gang med sin 7. sæson. Finalen sendes på DR klokken 20.00.